KORUPCIJAS NOVĒRŠANAS UN APKAROŠANAS

BIROJS



PĀRSKATS

„Politisko partiju 2017.gada pārskatu pārbaužu rezultāti”

2019.gads

Korupcijas novēršanas un apkarošanas birojs (Birojs) ir pabeidzis politisko organizāciju (partiju) un to apvienību (turpmāk tekstā - politiskās partijas) 2017.gada pārskatu, saņemto dāvinājumu (ziedojumu), iestāšanās un biedru naudu likumības un patiesuma pārbaudes un saskaņā ar Politisko organizāciju (partiju) finansēšanas likumā noteikto kārtību sniedz pārskatu par atklātajiem politisko partiju finansēšanas pārkāpumiem un veiktajiem pasākumiem to novēršanai.

Kopējais reģistrēto politisko partiju skaits, kurām bija jāiesniedz gada pārskatus par 2017.gadu, bija 78.

Saskaņā ar Politisko organizāciju (partiju) finansēšanas likumā noteikto politisko partiju iesniegtos gada pārskatus Birojs nopublicēja savā mājas lapā internetā un laikrakstā “Latvijas Vēstnesis”. Ar iesniegtajiem pārskatiem var iepazīties https://www.knab.gov.lv/lv/db/declaration/.

Veikto gada pārskatu par 2017.gadu pārbaužu rezultātā Birojs ir konstatējis 13 administratīvos pārkāpumus, par ko politiskajām partijām piemērota administratīvā atbildība 1610 *euro* apmērā. Izdarītie pārkāpumi ir saistīti ar gada pārskatu neiesniegšanu vai savlaicīgu gada pārskatu nesniegšanu un Politisko organizāciju (partiju) finansēšanas likuma prasību neievērošanu.

Vienlaikus Birojs veica politisko partiju 2017.gadā saņemto dāvinājumu (ziedojumu) un biedru naudu pārbaudes, kā rezultātā ir konstatēti 36 administratīvie pārkāpumi, kas saistīti ar ziedojumu sarakstu savlaicīgu neiesniegšanu, par ko politiskajām partijām tika piemērota administratīvā atbildība 580 *euro* apmērā. Kā arī veikto pārbaužu rezultātā Birojs pieņēma lēmumu par pretlikumīgu līdzekļu atmaksu valsts budžetā par kopējo summu 15340,12 *euro*.

Savukārt atbilstoši Politisko organizāciju (partiju) finansēšanas likuma prasībām par gada pārskatu neiesniegšanu Birojs 2017.gadā sniedza divas prasības tiesā par politiskās partijas “Apvienība iedzīvotāji” un politiskās partija “Ražots Latvijā” darbības apturēšanu un vienu prasību par politiskās partijas "Tautas kontrole" darbības izbeigšanu.

2017.gadā tika publicēta un pārbaudīta informācija par politisko partiju un to apvienību 704 saņemtajām biedru naudām par kopējo summu 462592,49 *euro*.


Salīdzinoši 2016.gadā tika publicēta un pārbaudīta informācija par politisko partiju un to apvienību 563 saņemtajām biedru naudām par kopējo summu 350185,13 *euro*.

2017.gadā tika publicēta un pārbaudīta informācija par politisko partiju un to apvienību 5310 saņemtajiem dāvinājumiem (ziedojumiem) par kopējo summu 2 351 529,03 *euro*.

Biroja mājas lapā publiskotā informācija liecina, ka, salīdzinot ar iepriekšējo gadu, 2017.gadā ir palielinājies politiskajām partijām ziedoto finanšu līdzekļu apjoms par 1 571 576 *euro* un veikto dāvinājumu (ziedojumu) skaits par 4223. Palielinājums saistīts ar 2017.gadā notikušajām pašvaldību vēlēšanām.

Salīdzinoši 2016.gadā, kad nenotika vēlēšanas tika publicēta un pārbaudīta informācija par politisko partiju un to apvienību 1087 saņemtajiem dāvinājumiem (ziedojumiem) par kopējo summu 779953 *euro* un 2015.gadā tika publicēta un pārbaudīta informācija par politisko partiju un to apvienību 918 saņemtajiem dāvinājumiem (ziedojumiem) par kopējo summu 841361 *euro*.

2017.gadā tika izmaksāts valsts budžeta finansējums piecām politiskajām partijām (Latvijas Reģionu Apvienība, Nacionālā apvienība "Visu Latvijai!"-"Tēvzemei un Brīvībai/LNNK", No sirds Latvijai, "Saskaņa" sociāldemokrātiskā partija, Zaļo un Zemnieku savienība) kopā 510552,98 *euro* apmērā. 2016.gada 8.novembrī Biroja priekšnieks pieņēma lēmumu par valsts budžeta finansējuma izmaksas pārtraukšanu Partijai “VIENOTĪBA” laika periodā no 2016.gada 15.oktobra līdz 2018.gada 15.oktobrim par nenorādītiem darījumiem 2014.gada vēlēšanu ieņēmumu un izdevumu deklarācijā, kuru kopsumma pārsniedza 100 minimālās mēnešalgas, līdz ar to Partijai “VIENOTĪBA” 2017.gadā netika izmaksāts valsts budžeta finansējums 141669,85 *euro* apmērā.



Par iespējamiem politisko partiju finansiālās darbības pārkāpumiem Birojs veica 329 saņemto sūdzību un iesniegumu pārbaudes. Iesniegumos vai sūdzībās gan fiziskās un juridiskās personas, gan politiskās partijas lūdza Biroju skaidrot likumu normas un ziņoja par konkrētiem gadījumiem, kad iespējams pārkāpti partiju finansēšanas noteikumi. Salīdzinoši 2016.gadā, par iespējamiem politisko partiju finansiālās darbības pārkāpumiem Birojs veica 40 saņemto sūdzību un iesniegumu pārbaudes.

**Biroja konstatētās neatbilstības likuma normām, pārbaudot politisko partiju gada pārskatus par 2017.gadu**

2017.gada pārskatu pārbaužu rezultātā par konstatētajiem Politisko organizāciju (partiju) finansēšanas likuma pārkāpumiem par gada pārskatu iesniegšanas kārtības neievērošanu 13 gadījumos politiskās partijas ir sauktas pie administratīvās atbildības un tām uzlikti naudas sodi kopsummā 1610 *eur*o apmērā.

|  |  |  |
| --- | --- | --- |
| Politiskā partija | Lēmums LAPK lietā (*euro*) | Lēmuma izpilde |
| Mūsu izvēle | Lēmums par atteikšanos uzsākt lietvedību | Izpildīts |
| Latvijas zemnieku savienība | Lēmums par atteikšanos uzsākt lietvedību | Izpildīts |
| Apvienība iedzīvotāji | Mutvārdu aizrādījums | Izpildīts |
| Krimuldas novada partija | 70 | Izpildīts |
| Mūsu partija | 70 | Izpildīts |
| Tev, Jūrmalai | 70 | Izpildīts |
| SDK Dzimtene | 100 | Lēmums nosūtīts tiesu izpildītājam |
| Jūrmala – mūsu mājas | 150 | Izpildīts |
| Izaugsme | 150 | Izpildīts |
| Alūksne un novads – mūsu zeme | 250 | Izpildīts |
| ATBILDĪBA-sociāldemokrātiska politisko partiju apvienība | 250 | Lēmums nosūtīts tiesu izpildītājam |
| Attīstības partija | 250 | Lēmums nosūtīts tiesu izpildītājam |
| Ražots Latvijā | 250 | Lēmums nosūtīts tiesu izpildītājam |
| KOPĀ | 1610 |  |

2017.gada pārskatu pārbaužu rezultātā tika konstatēts 1 gadījums, kad politiskā partija nav ievērojusi Politisko organizāciju (partiju) finansēšanas likuma prasības vai grāmatvedības kārtošanas noteikumus, kā rezultātā politiskā partija ir saukta pie administratīvās atbildības par kopējo summu 70 *euro*.

|  |  |  |  |
| --- | --- | --- | --- |
| Politiskā partija | Atklāto pārkāpumu pamatojums | Lēmums LAPK lietā (*euro*) | Lēmuma izpilde |
| Savienība Latgales sirds | Nav kārtoti grāmatvedības reģistri, nav nodrošināta iespēja konstatēt katra darījuma sākumu un izsekot tā norisei, nav veikta kreditoru inventarizācija, kas neatbilst Politisko organizāciju (partiju) finansēšanas likuma 9.1 pantam | 70 | Parāds |
| KOPĀ | | 70 |  |

**Biroja konstatētās neatbilstības likuma normām, pārbaudot politisko partiju ziņojumus par saņemtajiem dāvinājumiem (ziedojumiem) par 2017.gadu**

Pārbaudot 749 politisko partiju ziedojumu sarakstus 2017.gadā, tika konstatēti Politisko organizāciju (partiju) finansēšanas likuma pārkāpumi, politiskām partijām neievērojot saņemto dāvinājumu (ziedojumu) sarakstu iesniegšanas kārtību, par ko 36 gadījumos politiskās partijas ir sauktas pie administratīvās atbildības un tām uzlikti naudas sodi kopsummā 580 *eur*o apmērā (Liepājas partija - 20 *euro* sods , Latvijas Reģionu apvienība – 25 *euro* sods, Vidzemes partija – 25 *euro* sods, Latvijas zemnieku savienība - 25 *euro* sods, Latvijas zaļā partija - 25 *euro* sods, Progresīvie – 50 *euro* sods, Zaļo un Zemnieku savienība - 50 *euro* sods, KPV LV - 140 *euro* sods , Nacionālā apvienība Visu Latvijai!-TB/LNNK - 220 *euro* sods (2 lēmumi)), ko attiecīgi katra politiskā partija ir samaksājusi.

Partijai “VIENOTĪBA” tika pieņemts lēmums par lietas izbeigšanu. Partijām “Alternative”, “Gods kalpot mūsu Latvijai”, “Gods kalpot Rīgai” , “Izaugsme”, "Liepāja kvadrātā", “Saskaņa”, un “Vienoti Latvijai” tika izteikts mutvārdu aizrādījums. Papildus 18 gadījumos ir pieņemti lēmumi neuzsākt administratīvo pārkāpumu lietvedību maznozīmīguma dēļ.

Ņemot vērā 2017.gada ziņojumu par dāvinājumiem (ziedojumiem) likumības un patiesuma pārbaužu rezultātus, Biroja priekšnieks pieņēma lēmumu par 2017.gadā pretlikumīgu saņemto ziedojumu (dāvinājumu) atmaksu valsts budžetā kopējā apmērā 15340,12 *euro*.

|  |  |  |  |
| --- | --- | --- | --- |
| Politiskā partija | Atklāto pārkāpumu pamatojums saskaņā ar Politisko organizāciju (partiju)  finansēšanas likumu | Atmaksājamie finanšu līdzekļi (*euro*) | Lēmuma izpilde |
| Rīcības partija | Ziedojums veikts no likumā neatļauta finansēšanas avota, no ienākumiem, kurus persona nav guvusi tajā pašā vai iepriekšējos divos gados, kas neatbilst Politisko organizāciju (partiju) finansēšanas likuma 2.panta 3.daļai | 15340,12 | Pārsūdzēts |
| KOPĀ | | 15340,12 |  |

**Valsts budžeta finansējums**

2017.gadā valsts finansējumu saņēma piecas politiskās partijas: Latvijas Reģionu Apvienība, Nacionālā apvienība "Visu Latvijai!"-"Tēvzemei un Brīvībai/LNNK", No sirds Latvijai, "Saskaņa" sociāldemokrātiskā partija, Zaļo un Zemnieku savienība kopā 510552,98 *euro* apmērā.

Politisko organizāciju (partiju) finansēšanas likums paredz vairākus gadījumus, kad valsts budžeta finansējuma izmaksas tiek pārtrauktas vai apturētas. Birojs pieņem lēmumu par valsts budžeta finansējuma izmaksas pārtraukšanu sekojošos gadījumos:

1) politiskā organizācija (partija) ir sodīta par priekšvēlēšanu izdevumu apmēra pārsniegšanu par vairāk nekā 10 procentiem un lēmums ir stājies spēkā;

2) politiskā organizācija (partija) ir sodīta par gada pārskatā vai vēlēšanu ieņēmumu un izdevumu deklarācijā nenorādītiem darījumiem vai saņemtiem dāvinājumiem (ziedojumiem), kuru kopsumma pārsniedz 100 minimālās mēnešalgas, un lēmums ir stājies spēkā;

3) politiskajai organizācijai (partijai) saskaņā ar Krimināllikumu ir piemērots piespiedu ietekmēšanas līdzeklis un tiesas nolēmums ir stājies spēkā, un lēmums par soda piemērošanu ir stājies spēkā vai piespiedu ietekmēšanas līdzeklis piemērots pēc tam, kad pieņemts lēmums par valsts budžeta finansējuma piešķiršanu;

4) ja politiskā organizācija (partija) izbeidz savu darbību vai tās darbība tiek aizliegta ar spēkā stājušos tiesas nolēmumu.

Pabeidzot 2014.gada Saeimas vēlēšanu ieņēmumu un izdevumu deklarāciju pārbaudes, 2015.gada 13.maijā tika pieņemts lēmums administratīvā pārkāpuma lietā, ar kuru Partija “VIENOTĪBA” ir sodīta par 2014.gada Saeimas vēlēšanu ieņēmumu un izdevumu deklarācijā nenorādītiem darījumiem vai saņemtiem dāvinājumiem (ziedojumiem) 57142,35 *euro* apmērā, kuru kopsumma pārsniedz 100 minimālās mēnešalgas, un priekšvēlēšanu izdevumu apmēra pārsniegšanu par 41779,42 *euro*. Līdz ar to pēc lēmuma stāšanās spēkā 2016.gada 8.novembrī Biroja priekšnieks pieņēma lēmumu par valsts budžeta finansējuma izmaksas pārtraukšanu Partijai “VIENOTĪBA” laika periodā no 2016.gada 15.oktobra līdz 2018.gada 15.oktobrim par 2014.gada vēlēšanu ieņēmumu un izdevumu deklarācijā nenorādītiem darījumiem, kuru kopsumma pārsniedza 100 minimālās mēnešalgas, un Partijai “VIENOTĪBA” 2017.gadā netika izmaksāts valsts budžeta finansējums 141669,85 *euro* apmērā.

Ievērojot iepriekš minēto, valsts budžeta finansējums 2017.gadā izmaksāts sekojošām politiskajām partijām un sekojošā apmērā:

|  |  |  |
| --- | --- | --- |
| Nr.  p.k. | Politiskā partija | Summa  (*euro*) |
| 1 | Zaļo un Zemnieku savienība | 166354,21 |
| 2 | "Saskaņa" sociāldemokrātiskā partija | 149019,77 |
| 3 | Nacionālā apvienība "Visu Latvijai!"-"Tēvzemei un Brīvībai/LNNK" | 107612,57 |
| 4 | No sirds Latvijai | 44389,91 |
| 5 | Latvijas Reģionu Apvienība | 43176,52 |
| 6 | Partija "VIENOTĪBA" | 0 |
| KOPĀ | | 510552,98 |

2017.gada pārskatu pārbaužu rezultātā pārkāpumi valsts budžeta finansējuma izlietojumā netika konstatēti.

**Politisko partiju parādsaistības**

Kopumā šobrīd 20 Politisko partiju reģistrā un Sabiedrisko organizāciju reģistrā reģistrētajai politiskajai partijai ir parādsaistības saistībā ar Biroja pieņemtajiem lēmumiem par saukšanu pie administratīvās atbildības un uzliktajiem naudas sodiem kopumā par 22 607,16 *euro*.

|  |  |  |  |
| --- | --- | --- | --- |
| Nr.p.k. | Politiskā partija | Parādsaistību kopējais apjoms *(euro)* | Pārkāpumu laika posms |
|  | Darba partija | 7 114,36 | 2005 |
|  | SDK Dzimtene | 3 301,73 | 2007, 2009, 2011, 2012, 2013, 2014, 2017 |
|  | Par Labu Latviju | 2 703,46 | 2010, 2011, 2012 |
|  | Alternative | 1500 | 2017 |
|  | Osipova partija | 1 068,15 | 2009, 2012, 2013 |
|  | Par Dzimto Valodu! | 1 021,14 | 2012, 2013, 2014, 2015 |
|  | Mūsu zeme | 1 000 | 2014, 2015, 2016, 2017 |
|  | Ražots Latvijā | 771,34 | 2012, 2015, 2016, 2017 |
|  | Sociālā Taisnīguma partija | 750 | 2013, 2014, 2015 |
|  | Tautas kontrole | 750 | 2014, 2015, 2016 |
|  | Suverenitāte | 463,43 | 2012, 2013 |
|  | A8 partija | 450 | 2013, 2015 |
|  | Savienība Latgales sirds | 405,57 | 2013, 2017 |
|  | Sabiedriskā Komiteja | 385,57 | 2013, 2014 |
|  | Atbildība-sociāldemokrātiska politisko partiju apvienība | 350 | 2016, 2017 |
|  | Attīstības partija | 250 | 2017 |
|  | Latviešu Zemnieku Savienība | 213,43 | 2012 |
|  | Vienota Rēzekne | 70 | 2017 |
|  | Nacionālais bloks | 20 | 2017 |
|  | Tēvzemes mantojums | 18,98 | 2010 |
|  | KOPĀ | 22 607,16 |  |

Vienlaikus 9 politiskajām partijām ir parādsaistības saistībā ar Biroja pieņemtajiem lēmumiem par finanšu līdzekļu atmaksu kopumā par 1 027 580,10 *euro*:

|  |  |  |  |
| --- | --- | --- | --- |
| Nr.p.k. | Politiskā partija | Parādsaistību kopējais apjoms *(euro)* | Pārkāpumu laika posms |
|  | Partija LPP/LC | 752 514,23 | 2006 |
|  | Par Labu Latviju | 108 301,92 | 2010 |
|  | Reformu partija | 77 216,35 | 2012, 2013 |
|  | Darba partija | 31 473,92 | 2002, 2005 |
|  | Dzimtene Politiskā patriotiskā apvienība | 28 187,69 | 2005, 2006 |
|  | Alternative | 22 982,22 | 2013, 2017 |
|  | Apvienotā sociāldemokrātiskā labklājības partija | 4 850,14 | 2002, 2006 |
|  | Tautas kontrole | 1 982,49 | 2013 |
|  | Latvijas Nacionāli Demokrātiskā partija | 71,14 | 2006 |
|  | KOPĀ | 1 027 580,10 |  |

Bez tam 34 politisko partiju vai to apvienību valdes locekļi un ieceltie likvidatori nav pabeiguši politisko partiju likvidāciju Uzņēmumu reģistrā:

|  |  |  |  |
| --- | --- | --- | --- |
| Nr.p.k. | Likvidācijas uzsākšanas gads | Politiskā partija | Amatpersonas |
|  | 2006 | Latviešu partija | Saliņš Aivars |
|  | 2008 | Apvienotā sociāldemokrātiskā labklājības partija | Kalnbērzs Viktors, Pilsums Guntis, Seļivanovs Pāvels, Žuravļova Aina, Žuravļovs Juris |
|  | 2008 | Bauskas rajona Nacionālā apvienība | - |
|  | 2008 | Darba partija | Cinis Andrejs, Kaņepējs Mārtiņš, Kreituse Ilga, Veinbergs Valdis, Ziemelis Andris, Žilēvica Aija |
|  | 2008 | Demokrātu partija | Freimantāls Valdis, Giriča Ināra, Martinsone Jevgeņija, Martinsons Marģers, Zariņš Uldis Voldemārs |
|  | 2008 | Latvijas Apvienotā Republikāņu partija | Apine Diāna, Austers Viktors, Ašmanis Raitis, Brokāne Ināra, Miguša Jevgeņijs, Putniņš Mārtiņš, Salzirnis Māris, Strāķis Ainārs, Vaskis Valērijs |
|  | 2008 | Latvijas Kalve | Aizezers Juris, Batarevskis Oļegs, Kalnozols Valdis, Krūmiņš Raimonds, Krūze Armands, Priede Oskars, Punovskis Artūrs, Silava Linda, Vecgaile Natālija, Zilberte Kristīne |
|  | 2008 | Latvijas Nacionāli Demokrātiskā partija | - |
|  | 2008 | Latvijas Pirmās partijas un partijas “Latvijas Ceļš” vēlēšanu apvienība | Godmanis Ivars, Šlesers Ainārs |
|  | 2008 | Mēs-Olainei | Ivanovs Valerjans |
|  | 2008 | Politiskā patriotiskā apvienība Dzimtene | Gusevs Ivans, Kalnbērzs Viktors, Žuravļovs Juris |
|  | 2008 | Republikas Atbalstīšanas Apvienība | Riņķis Artūrs, Zarāns Ivars |
|  | 2008 | Republikāņu partija | Brenčs Aloizs, Galzons Andrejs, Kakse Māra, Kaužēns Imants, Plotnieks Andris |
|  | 2008 | Sporta un veselības partija | Ivanovs Dmitrijs, Stoļarovs Sergejs, Ļetko Vadims |
|  | 2008 | Zemgales partija | Beče Inguna, Dubulta Lolita, Holsts Alfrēds, Kalējs Roberts, Meldere Ļuba, Ozoliņa Agnese, Piļickis Uldis, Plūme Imants, Raubena Ligita, Rozenštrauhs Uldis, Skrupskis Imants Atis, Stramkals Guntis, Uzkliņģis Guntars, Valainis Viktors, Zīverts Andris, Šnīdere Andris |
|  | 2011 | Demokrāti.lv | - |
|  | 2011 | Partija LPP/LC | Mentele Lāsma |
|  | 2011 | Rēzeknes Jaunsaimnieks | Brokāns Valerijs |
|  | 2013 | Nacionālais bloks | Parādniece Ināra |
|  | 2014 | Latviešu Zemnieku Savienība | Briņķe Felicita, Grīnbergs Jānis, Kaņeps Miervaldis, Malta Artūrs |
|  | 2015 | Osipova partija | Deņisovs Sergejs, Morozovs Vladimirs, Osipovs Jevgeņijs, Trapeznikov Evgeny |
|  | 2015 | Par Labu Latviju | Bartkevičs Edvīns, Petkevičs Jurijs, Vēveris Mečislavs, Šlesers Ainārs |
|  | 2015 | Pēdējā partija | Baškirova Nataļja, Knoks Gints, Slava Zanda |
|  | 2015 | Reformu partija | Antāne Inga, Dombrovskis Vjačeslavs, Kossovičs Aleksandrs, Pavļuts Daniels, Sondore-Kukule Sandra, Zatlers Valdis |
|  | 2015 | Suverenitāte | Dambe Liene, Freibergs Artis, Geks Giors, Liepiņa Kristīne, Lūsis Raivis, Orols Andris, Pētersons Ingars, Savickis Kaspars, Sproģe Lita, Vīksna Guntra, Vīrs Normunds, Šenbergs Armands, Ždanova Jūlija |
|  | 2015 | Ražotāja Latvija | Apinis Atis, Atmats Uldis, Gurgāns Ivars, Kaprānovs Zigmārs, Kupšis Normunds, Vaivars Aigars |
|  | 2016 | A8 partija | Leflers Indars, Rituma Aija, Sarva Jānis, Vanags Māris, Viļumsons Kaspars, Ādminis Zigfrīds, Ļebedevs Deniss |
|  | 2016 | Daugavpils Atdzimšana | Golubevs Artemijs, Massans Svjatoslavs, Novajonoks Jevgeņijs, Šakalovs Vitālijs |
|  | 2016 | Par Dzimto Valodu! | Girss Illarions, Lindermans Vladimirs, Osipovs Jevgeņijs |
|  | 2016 | Sabiedriskā Komiteja | Gavriļenko Maksims, Jozēns Renārs, Muižnieks Aigars, Saule Tamāra, Vītols Agris |
|  | 2016 | Sociālā Taisnīguma partija | Dzalbe Pēteris, Kaminska Dace, Lauskis Valdis, Mūrniece Astrīda, Pancers Viktors, Rakstiņš Valentīns, Šimfa Silvija |
|  | 2017 | Mūsu zeme | Ančāns Ilmārs, Gudelis Edgars, Medne Anita, Saulītis Jānis |
|  | 2018 | Tautas kontrole | Jablokovs Rihards, Svirčenkovs Viktors, Turkopolis Juris |
|  | 2019 | Ražots Latvijā | Brežinskis Olafs, Graudiņš Einārs, Gurgāns Ivars, Sūna Agris |